rejauldu/bengali-wikipedia huggingface dataset:
মিয়া মোহাম্মদ জয়নুল আবেদীন বাচ্চু (১ জানুয়ারি ১৯৬০ - ১৭ ডিসেম্বর ২০১৯) বাংলাদেশ সেনাবাহিনীর (বিএ-১৯৬৭) মেজর জেনারেল পদস্থ কর্মকর্তা ছিলেন। তিনি বাংলাদেশের প্রধানমন্ত্রীর সামরিক সচিব হিসেবে দায়িত্ব পালন করেন।   জন্ম ও কর্মজীবন  জয়নুল আবেদীন বাংলাদেশের চট্টগ্রাম জেলার লোহাগাড়া উপজেলায় চুনতী গ্রাম ও ইউনিয়নে ১ জানুয়ারি ১৯৬০ সালে জন্মগ্রহণ করেন। তিনি চুনতি হাকিমিয়া কামিল মাদ্রাসার শিক্ষার্থী ছিলেন। তিনি ১৯৮০ সালে বাংলাদেশ সেনাবাহিনীতে কমিশন লাভ করেন। ১৯৯৫-৯৬ সালে পার্বত্য চট্টগ্রামের দায়িত্বও পালন করেন। তিনি সেখানে সমস্যার শান্তিপূর্ণ সমাধানে ভূমিকা রাখেন। এসব বীরত্বপূর্ণ সাহসিকতার জন্যে  তিনি ‘বীর বিক্রম’ খেতাবে ভূষিত হন। ২৮ নভেম্বর ২০১১ সালে তাকে বাংলাদেশর প্রধানমন্ত্রী শেখ হাসিনার সামরিক সচিব হিসেবে দায়িত্ব দেওয়া হয়।    মৃত্যু  ২০১৯ সালের ১৭ডিসেম্বর সিঙ্গাপুরের মাউন্ট এলিজাবেথ হাসপাতালে চিকিৎসাধীন অবস্থায় মৃত্যুবরণ করেন।    তথ্যসূত্র   বিষয়শ্রেণী:২০১৯-এ মৃত্যু বিষয়শ্রেণী:১৯৬০-এ জন্ম বিষয়শ্রেণী:বীর বিক্রম বিষয়শ্রেণী:চট্টগ্রাম জেলার ব্যক্তি বিষয়শ্রেণী:চুনতি হাকিমিয়া কামিল মাদ্রাসার প্রাক্তন শিক্ষার্থী বিষয়শ্রেণী:স্পেশাল সিকিউরিটি ফোর্সের মহাপরিচালক
ধর্মরাজেশ্বর হল ভারতের মধ্যপ্রদেশের মান্দসৌর জেলার ৪র্থ-৫ম শতাব্দীর একটি প্রাচীন হিন্দু গুহা মন্দির।Usha Agarwal:Mandsaur Zile Ke Puratatvik samarakon ki paryatan ki drishti se sansadhaniyata - Ek Adhyayan, Chirag Prakashan Udaipur, 2007, p. 27Usha Agarwal:Mandsaur Zile Ke Puratatvik samarakon ki paryatan ki drishti se sansadhaniyata - Ek Adhyayan, Chirag Prakashan Udaipur, 2007, p. 28  ধর্মরাজেশ্বর মন্দির ভারতীয় শৈলীকর্তিত স্থাপত্যের উজ্জ্বল উদাহরণকে নির্দেশ করে। এই একশিলা মন্দিরটি কঠিন প্রাকৃতিক শিলা ব্যবহার করে তৈরি করা হয়েছে এবং স্থাপত্যটি কৈলাস মন্দির, ইলোরা গুহাগুলির অনুরূপ। মূল মন্দিরে একটি শিবলিঙ্গ এবং ভগবান বিষ্ণুর একটি মূর্তি রয়েছে। যার চারপাশে ৭টি ছোট মন্দির রয়েছে।  তথ্যসূত্র  বিষয়শ্রেণী:ভারতের বৌদ্ধবিহার বিষয়শ্রেণী:মধ্যপ্রদেশের ইতিহাস বিষয়শ্রেণী:হিন্দু মন্দির বিষয়শ্রেণী:ভারতের হিন্দু মন্দির বিষয়শ্রেণী:মধ্যপ্রদেশের মন্দির
জাপানের আইচি প্রশাসনিক অঞ্চলের টয়োটা শহরে অবস্থিত একটি জাদুঘর। জাদুঘরটি ২০২৪ সালে খোলা হয়। জাদুঘরটি প্রাক্তন টয়োটা সিটি স্থানীয় ইতিহাস জাদুঘরের প্রতিস্থাপন হিসেবে নির্মিত, উক্ত জাদুঘরটি ১৯৬৭ সালে খোলা হয়েছিল এবং ২০২২ সালে বন্ধ হয়ে যায়। টয়োটা সিটি জাদুঘর প্রাক্তন শিচিশু দুর্গের প্রাঙ্গণে টয়োটা পৌর শিল্প জাদুঘরের পাশে অবস্থিত। জাদুঘরটির নকশা করেন স্থপতি শিগেরু বান, পিটার ওয়াকার। উভয়ই দুই জাদুঘরের বাগান নকশা করেন। জাদুঘরের সংগ্রহ ও স্থায়ী প্রদর্শনী এলাকার প্রাকৃতিক ও মানব ইতিহাসের সাথে সম্পর্কিত এবং বিশেষ প্রদর্শনীও করা হয়।   তথ্যসূত্র    বহিঃসংযোগ     হোমপেজ   সংগ্রহের ডাটাবেস  বিষয়শ্রেণী:২০২৪-এ প্রতিষ্ঠিত জাদুঘর বিষয়শ্রেণী:২০২৪-এ জাপানে প্রতিষ্ঠিত বিষয়শ্রেণী:আইচি প্রশাসনিক অঞ্চলের জাদুঘর
মহাকর্ষীয় লেন্স বা গ্র‍্যাভিটেশনাল লেন্স হলো একটি দূরবর্তী আলোক উৎস ও একটি পর্যবেক্ষকের মাঝে অবস্থিত ভরের এমন এক ধরনের বিন্যাস (যেমন ছায়াপথ স্তবক) যা উৎস হতে পর্যবেক্ষকের দিকে আলো যাওয়ার সময় একে বাঁকিয়ে দিতে পারে। এই প্রভাবটি মহাকর্ষীয় লেন্সিং হিসেবে পরিচিত।  সাধারণ আপেক্ষিকতা অনুযায়ী, আলো স্থান-কালের বক্রতাকে অনুসরণ করে। তাই একটি বিশাল বস্তুকে অতিক্রম করার সময় আলো বেঁকে যায়। অর্থাৎ উৎস থেকে আলো বেঁকে পর্যবেক্ষকের চোখে পৌঁছায়, ঠিক সাধারণ লেন্সের মত। তবে, সাধারণ অক্ষি কাঁচের মত না হয়ে, মহাকর্ষীয় লেন্সগুলি এদের কেন্দ্রের সবচেয়ে কাছ দিয়ে যাওয়া আলোক রশ্মির সর্বোচ্চ এবং কেন্দ্রের সবচেয়ে দূরবর্তী আলোক রশ্মির সর্বোনিম্ন বিচ্যুতি ঘটায়। ফলস্বরূপ, একটি মহাকর্ষীয় লেন্সের কোনও একক ফোকাস বিন্দু নেই, তবে একটি ফোকাস অক্ষ রয়েছে। মহাকর্ষীয় আলোক প্রতিসরণের ক্ষেত্রে "লেন্স" কথাটি প্রথম স্যার অলিভার জোসেফ লজ কর্তৃক ব্যবহৃত হয় যিনি এসম্পর্কে বলেন, "এটি বলা বৈধ নয় যে, সৌর মহাকর্ষ ক্ষেত্রটি লেন্সের মতো কাজ করে, কারণ এর কোনও ফোকাস দূরত্ব নেই।"যদি আলোক উৎস, লেন্স এবং পরযবেক্ষক একটি সরল রেখায় অবস্থান করে, তাহলে পর্যবেক্ষকের কাছে আলোক উৎসটিকে বৃহৎ লেন্সকে ঘিরে একটি বলয় মনে হবে। যদি, রেখায় কোনো ত্রুটি থাকে (সরল রৈখিক না হলে) তাহলে পর্যবেক্ষক একটি ধনু আকৃতি দেখতে পাবে। আরো সাধারণভাবে, যেখানে লেন্সিং ভরটি জটিল এবং স্থান-কাল স্থান-কালের বৃত্তাকার বিকৃতি না ঘটায় তাহলে উৎসটি লেন্সের চারপাশে আংশিক ধনু আকৃতির প্রতিরূপ সৃষ্টি করবে। সে ক্ষেত্রে পর্যবেক্ষক একই উৎসেরই একাধিক বিকৃত বিম্ব দেখতে পারে; বিম্বের সংখ্যা এবং আকার উৎস, লেন্স ও পর্যবেক্ষকের আপেক্ষিক অবস্থান এবং লেন্স কর্তৃক স্থান-কালের বিকৃতির উপর নির্ভর করে।  মহাকর্ষীয় লেন্সিংএর তিনটি ভিন্ন ভিন্ন শ্রেণি বিদ্যমান:  ১. সবল মহাকর্ষীয় লেন্সিং : এখানে বিকৃতি যেমন আইনস্টাইন বলয়, ধনু এবং একাধিক বিম্বের সৃষ্টি সহজেই দৃশ্যমান হয়।  ২. দুর্লভ মহাকর্ষীয় লেন্সিং : এক্ষেত্রে উৎসের বিকৃতি অনেক ছোট এবং কেবলমাত্র কয়েক শতাংশের সুসংগত বিকৃতি খুঁজে পাওয়ার জন্য বিশাল পরিমাণ উৎসের তথ্যের পরিসংখ্যানমূলক বিশ্লেষণ করতে হয়। পরিসংখ্যানগতভাবে, লেন্সিংটি লেন্সের কেন্দ্রের দিকে উলম্বভাবে উৎসকে প্রসারিত হিসাবে দেখায়। বিশাল পরিমাণে দূরবর্তী ছায়াপথ সমূহের আকার ও ওরিয়েন্টেশনের বিশ্লেষণ করে এদের ওরিয়েন্টেশনের একটি গড় করা যায় যা ব্যবহার করে লেন্সিং ক্ষেত্রটির যেকোনো অবস্থানের শিয়ার হিসাব করা যায়। এটি, পালাক্রমে, এই অঞ্চলে ভর বিন্যাস পুনর্গঠন করতে ব্যবহার করা যেতে পারে: বিশেষত, তমোপদার্থের বিন্যাস পুনর্গঠন করা যেতে পারে। যেহেতু অন্তর্নিহিত ছায়াপথগুলি উপবৃত্তাকার এবং দুর্লভ লেন্সিং সংকেত খুবই ক্ষীণ, তাই এ ধরনের জরিপে বহু সংখ্যক ছায়াপথকে পর্যবেক্ষণের প্রয়োজন পড়ে। এক্ষেত্রে সতর্কতার সাথে নিয়মানুগ ভুল এড়িয়ে চলতে হয়। ল্যামডা-সিডিএম নকশার বিকাশ, অন্যান্য মহাকর্ষীয় পর্যবেক্ষণের মাঝে সমন্বয় সাধনসহ আরো বিভিন্ন ক্ষেত্রে দুর্বল লেন্সিং এর গুরুত্ব অনেক।মহাবিশ্বে তমোপদার্থ তমোপদার্থের বিনিময় সম্পর্কীত গবেষণায় এদের ভূমিকা রয়েছে।  বিষয়শ্রেণী:মহাকর্ষীয় পরকলায়ন
ইউই ওহাশি (; জন্ম: ১৮ অক্টোবর ১৯৯৫) হলেন একজন জাপানি সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে জাপানের প্রতিনিধিত্ব করেছেন এবং সাঁতারের নারীদের ৪০০ মিটার ব্যক্তিগত মেডলি এবং নারীদের ২০০ মিটার ব্যক্তিগত মেডলি বিভাগে স্বর্ণ পদক জয়লাভ করেছেন।  তিনি প্রথম জাপানি নারী হিসেবে ২০১৭ বিশ্ব অ্যাকোয়াটিক্স চ্যাম্পিয়নশিপে নারীদের ২০০ মিটার ব্যক্তিগত মেডলি বিভাগে ২:০৮-বাধার নীচে ডুব দিয়েছিলেন এবং ২:০৭.৯১-এর জাতীয় রেকর্ড নিয়ে সাঁতার শেষ করেছিলেন।   তথ্যসূত্র    বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিকের সাঁতারে স্বর্ণপদক বিজয়ী বিষয়শ্রেণী:সাঁতারে অলিম্পিক পদক বিজয়ী বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:২০১৭ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের সাঁতারু বিষয়শ্রেণী:জাপানি নারী মেডলি সাঁতারু বিষয়শ্রেণী:সাঁতারে ইউনিভার্সিয়াড পদক বিজয়ী বিষয়শ্রেণী:২০১৮ এশিয়ান গেমসের সাঁতারু বিষয়শ্রেণী:সাঁতারে এশিয়ান গেমস পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী জাপানি বিষয়শ্রেণী:অলিম্পিক স্বর্ণপদক বিজয়ী জাপানি বিষয়শ্রেণী:২১শ শতাব্দীর জাপানি নারী
বানি মেয়ের (জন্ম ৩ আগস্ট ১৯৮৫)(August 2, 2012)  IT'S MY BIRTHDAY!. Retrieved March 9, 2015. grav3yardgirl channel. "Today is my birthday! August 3rd!" হলেন একজন মার্কিন  ইউটিউব ব্যক্তিত্ব ও বিউট ভ্লগার।  জীবনী বানি মেয়ের ১৯৮৫ সালের ৩ আগস্ট জন্মগ্রহণ করেন। ২০১০ সালের ডিসেম্বর মাসে তিনি নিজস্ব ইউটিউব চ্যানেল খোলেন এবং গোরস্তানে যেয়ে সেখান থেকে পাওয়া অতিপ্রাকৃত অভিজ্ঞতার কথা চ্যানেলটির মাধ্যমে প্রকাশ করতেন। এরপর, তিনি নিজের চ্যানেল অতিপ্রাকৃত অভিজ্ঞতা সম্পর্কিত ভিডিওর পরিবর্তে ফ্যাশন ও মেক আপ সম্পর্কিত ভিডিও প্রকাশ করা শুরু করেন। তিনি 'ডাজ দিস রিয়েলি ওয়ার্ক?' ধারাবাহিক ভিডিও প্রকাশ করা শুরু করেন, যেখানে তিনি প্রসাধনী সামগ্রী ব্যবহার করে তার পর্যালোচনা প্রকাশ করতেন। মেয়ের তার অনুসারীদের 'সোয়াম্প পরিবার' বলে অভিহিত করে থাকেন।  পুরস্কার ও মনোনয়ন তিনি ২০১৩ সালে চয়েস ওয়েব স্টার:ফ্যাশন/বিউটি বিভাগে যুক্তরাষ্ট্রের টিন চয়েস অ্যাওয়ার্ডের জন্য মনোনীত হন কিন্তু, জো সাগের কাছে হেরে যান। ২০১৬ সালে চয়েস ওয়েব স্টার:ফ্যাশন/বিউটি বিভাগে যুক্তরাষ্ট্রের টিন চয়েস অ্যাওয়ার্ডের জন্য আবারো  মনোনীত হন কিন্তু, এবার তিনি বেথানি মোতার কাছে হেরে যান।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:হিউস্টনের ইউটিউবার বিষয়শ্রেণী:নারী ইউটিউবার বিষয়শ্রেণী:ইউটিউব ভ্লগার বিষয়শ্রেণী:নারী ভিডিও ব্লগার বিষয়শ্রেণী:মার্কিন ব্লগার বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন নারী ভিডিও ব্লগার
তারাটি ইউনিয়ন বাংলাদেশের ময়মনসিংহ জেলার মুক্তাগাছা উপজেলার অন্তর্গত একটি ইউনিয়ন।   অবস্থান ও সীমানা  আয়তন : ৩১.৮১ বর্গ কি.মি.   ইতিহাস  কালের স্বাক্ষী হয়ে দাড়িয়ে আছে ২৭টি গ্রামের মধ্যে স্থানে অবস্থিত ৩নং তারাটি ইউনিয়ন পরিষদ। শিক্ষা, সাংস্কৃতি, ধর্মীয় অনুষ্ঠান পালন ও খেলাধুলা নিয়ে তার আপন গতিতে চলমান   প্রশাসনিক এলাকা    আয়তন ও জনসংখ্যা  আয়তন : ৩১.৮১ বর্গ কি.মি.  লোকসংখ্যা         : ৩৪,১৮৩জন। (প্রতিবর্গকিলোমিটারে লোকসংখ্যা ১০৭৪.৫৯জন)  গ্রামের সংখ্যা       : ২৭টি।  মৌজার সংখ্যা      : ২৭টি।  হাট/বাজারের সংখ্যাঃ ০৬টি  শিক্ষার হার         : ৪৫% (২০০১ সালের আদম শুমারী অনুসারে)।   শিক্ষা  শিক্ষার হার : ৪৫% (২০০১ সালের আদম শুমারী অনুসারে)।  শিক্ষা প্রতিষ্ঠান :   সরকারী প্রাথমিক বিদ্যালয়ের সংখ্যাঃ ১১টি  বে-সরকারী প্রাথমিক বিদ্যালয়ের সংখ্যাঃ  ০৪টি  উচ্চ বিদ্যালয়ের সংখ্যাঃ ০৩টি নিম্নমাধ্যমিক বিদ্যালয়-১টি।  মাদ্রাসা   :  ০৩টি।  জে,এস,সি ও এস,এস,সি পরীক্ষার কেন্দ্রঃ নাই   দর্শনীয় স্থান    খামারের বাজার উচ্চ বিদ্যালয়   মুক্ত খামারের বাজার উচ্চ বিদ্যালয় মুক্তাগাছা উপজেলার একটি প্রাচীনতম বিদ্যালয়। বিদ্যালয়টি ১৯৬৭ সালে প্রতিষ্ঠিত হয় ৷   আরও দেখুন   ময়মনসিংহ বিভাগ ময়মনসিংহ জেলা   তথ্যসূত্র   বিষয়শ্রেণী:মুক্তাগাছা উপজেলার ইউনিয়ন
আর্বিল উত্তর ইরাকের একটি শহর এবং আর্বিল প্রদেশের রাজধানী। এটি মোসুল শহরের কাছে অবস্থিত। সুমেরীয়রা খ্রিস্টপূর্ব ২৩০০ অব্দে শহরটি প্রতিষ্ঠা করে। এটি পৃথিবীর সবচেয়ে দীর্ঘস্থায়ী মনুষ্যবসতিগুলির একটি। সুমেরীয়রা শহরটিকে উর্বিলুম নামে ডাকত। শহরটি বাগদাদ ও মোসুলের মধ্য যাতায়াতকারী কাফেলাগুলির পথের উপর পড়েছে। আর্বিল ইতিহাসের শুরু থেকেই একটি গুরুত্বপূর্ণ বাণিজ্যিক কেন্দ্র। আর্বিলের কাছে গাউগামেলা নামের এক গ্রামে খ্রিস্টপূর্ব ৩৩১ অব্দে মহাবীর আলেকজান্ডার পারস্যের রাজা ৩য় দারিউসকে পরাজিত করেন। বর্তমানে এটি ইরাকের একটি সংখ্যাগরিষ্ঠ কুর্দি অধ্যষিত শহর। ১৯৯০-এর দশকের শুরুর দিকে উর্বিলে কুর্দীয় বিভিন্ন গোত্র যুদ্ধে লিপ্ত হয়। ১৯৯৬ সালে কুর্দিস্তান ডেমোক্র‌্যাটিক পার্টির (কেডিপি) নেতারা সাদ্দাম হোসেনকে এই গৃহযুদ্ধ নিয়ন্ত্রণের আহ্বান জানালে সাদ্দাম এখানে ৩০ হাজার সৈন্যের বহর পাঠান এবং কেডিপি-কে এখানকার শাসনভার দেন। এখানে প্রায় ৩ লক্ষ লোকের বাস।  বিষয়শ্রেণী:ইরাকের শহর বিষয়শ্রেণী:প্রাচীন আশারীয় নগর বিষয়শ্রেণী:খ্রিস্টপূর্ব ৬ষ্ঠ সহস্রাব্দে প্রতিষ্ঠিত বিষয়শ্রেণী:খ্রিস্টপূর্ব ৬ষ্ঠ সহস্রাব্দে প্রতিষ্ঠিত জনবহুল স্থান
আপ মুঝে আচ্ছে লাগনে লাগে (হিন্দি: आप मुझे अच्छे लगने लगे; তোমাকে আমার ভালো লাগতে শুরু করেছে) হলো ২০০২ সালে মুক্তিপ্রাপ্ত একটি প্রণয়ধর্মী বলিউড চলচ্চিত্র। বিক্রম ভাট এই ছবিটি পরিচালনা করেন এবং এতে মুখ্য ভূমিকায় অভিনয় করেন হৃতিক রোশন ও অমীশা প্যাটেল। কহো না... প্যার হ্যায় ছবির পর এই ছবিতেই দ্বিতীয়বারের জন্য হৃতিক রোশন ও আমিশা পটেল নায়ক-নায়িকার ভূমিকায় অভিনয় করেন।   কাহিনী-সারাংশ  সপ্না (অমীশা প্যাটেল) এক কড়া রক্ষণশীল পরিবারের মেয়ে। কিন্তু সে রোহিতের (হৃতিক রোশন) প্রেমে পড়ে যায়। তার ভয় হয় বাড়িতে জানাজানি হলে এ নিয়ে তুমুল অশান্তি হবে। এদিকে তার বাবা প্রতাপ ঢোলাকিয়া (কিরণ কুমার) সপ্নার বিয়ে ঠিক করেছিলেন তার এক বন্ধুর পুত্রের সঙ্গে। অন্যদিকে সপ্নার দাদা রমণ ঢোলাকিয়া (মুকেশ তিওয়ারি) তার বাবার পদক্ষেপ অনুসরণ করে সপ্না ও রোহিতের প্রেমে বাধা দিতে শুরু করে। সপ্না ভয় পেয়ে যায়। সে রোহিতের সঙ্গে পালিয়ে যাওয়ার চেষ্টা করে। রোহিত তাকে নিজের হোস্টেলে নিয়ে যায়। সেখানে সে ছেলের ছদ্মবেশে থাকে। প্রথমদিকে রোহিতের কোনও কোনও বন্ধু তার সঙ্গে স্বচ্ছন্দ হতে পারেনি। কিন্তু ধীরে ধীরে সে প্রত্যেকের বিশ্বাস অর্জন করে এবং সকলের বন্ধুতে পরিণত হয়।  রোহিত সপ্নাকে বিয়ে করার ব্যাপারে দৃঢ়প্রতিজ্ঞ ছিল। এই ব্যাপারে ঢোলাকিয়া পরিবারের তরফ থেকে বাধা আসে। প্রথমে তারা সপ্নাকে খুব মারধর করে তাকে নিজের কামরায় বন্দী করে রাখে। তারপর তারা রোহিতকে একটি নির্জন জায়গায় আসতে বাধ্য করে। সেখানে তারা রোহিতকে মারতে যান। তারা জানতেন না, সপ্না বিষ খেয়েছে। তাদের অবাক করে দিয়ে সপ্না বলে একমাত্র রোহিতের সঙ্গে তাকে থাকতে দিলেই তার প্রাণ বাঁচানো সম্ভব হবে। সপ্নাকে বাঁচাতে তারা রোহিতের কাছে ক্ষমা চান এবং দু’জনের বিয়েতে সম্মতি দেন। রোহিত ও সপ্নার বিবাহ হয়।   কলাকুশলী   হৃতিক রোশন – রোহিত  অমীশা প্যাটেল – সপ্না ঢোলাকিয়া  কিরণ কুমার – প্রতাপ ঢোলাকিয়া, সপ্নার বাবা  মুকেশ তিওয়ারি – রমণ ঢোলাকিয়া  নিশিগন্ধা ওয়াদ – নিশা ঢোলাকিয়া  অলোক নাথ – রোহিতের বাবা  মাধুরী সঞ্জীব – রোহিতের মা  শাহবাজ খান – কানিয়া পাঠান (বিশেষ উপস্থিতি)  জিমি মোজেস  শেখ সামি  আলি আসগার  হেমন্ত পাণ্ডে  যশবীর থান্ডি - স্যান্ডি  সুচিৎ জাধব  পৃথ্বী জুৎশি   সংগীত  আপ মুঝে অচ্ছে লগনে লগে ছবির সংগীত পরিচালনা করেন রাজেশ রোশন। গান রচনা করেন দেব কোহলি ও ইব্রাহিম আশক।   ট্র্যাক তালিকা    তথ্যসূত্র    বহিঃসংযোগ     বিষয়শ্রেণী:ভারতীয় চলচ্চিত্র বিষয়শ্রেণী:২০০২-এর চলচ্চিত্র বিষয়শ্রেণী:বিক্রম ভট্ট পরিচালিত চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:রাজেশ রোশন সুরারোপিত চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:২০০২-এর নাট্য চলচ্চিত্র
আঁখি খাতুন একজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে সেন্টার-ব্যাক হিসাবে খেলেন। পূর্বে, তিনি বাংলাদেশ জাতীয় আন্ডার - ১৫ ফুটবল দলের জন্য খেলছেন।   কর্মজীবন  আঁখি খাতুন ২০১৭ সাফ অনূর্ধ্ব-১৫ মহিলা চ্যাম্পিয়নশিপের দলে সদস্য নির্বাচিত হয়েছিলেন। ভুটানের বিপক্ষে ৩-০ ব্যবধানে তিনি দুটি গোল করেন এবং টুর্নামেন্ট জুড়ে অসাধারণ অবদানের জন্য সেরা খেলোয়াড় নির্বাচিত করা হয়েছিল।   আন্তর্জাতিক গোল       তারিখ  স্থান  প্রতিপক্ষ  স্কোর  ফলাফল  প্রতিযোগিতা ১  ১৩ নভেম্বর ২০১৮  থুউন্না স্টেডিয়াম, ইয়াঙ্গুন, মিয়ানমার   ১–১  ১–১  ২০২০ এএফসি মহিলা অলিম্পিক বাছাই টুর্নামেন্ট   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:২০০৩-এ জন্ম বিষয়শ্রেণী:বাংলাদেশী নারী ফুটবলার বিষয়শ্রেণী:বাংলাদেশের আন্তর্জাতিক নারী ফুটবলার বিষয়শ্রেণী:বসুন্ধরা কিংস নারী দলের ফুটবলার বিষয়শ্রেণী:নারী ফুটসাল খেলোয়াড় বিষয়শ্রেণী:বসুন্ধরা কিংসের ফুটবলার বিষয়শ্রেণী:নারী ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর বাংলাদেশী নারী বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
কানাডা ব্যাংকিং কোম্পানি ছিল কানাডার প্রাথমিক ও স্বল্পস্থায়ী একটি ব্যাংক, যা ১৭৯২ সালে মন্ট্রিয়াল (তৎকালীন লোয়ার কানাডা) শহরে প্রতিষ্ঠিত হয়েছিল।   ইতিহাস  এই ব্যাংকটি নয়জন মন্ট্রিয়াল বণিকের উদ্যোগে গঠিত হয়, যারা তিনটি কোম্পানির মাধ্যমে এটি প্রতিষ্ঠা করেছিলেন। প্রতিষ্ঠাতাদের মধ্যে ছিলেন জন ফোরসাইথ, জন রিচার্ডসন, জেমস ম্যাকগিল এবং আইজ্যাক টড। তারা ব্রিটিশ উপনিবেশে ব্যাংকনোট ইস্যু করার চেষ্টা করেন, কিন্তু সরকারিভাবে অনুমতি না পাওয়ায়, প্রতিষ্ঠানটি কয়েক মাসের মধ্যেই কার্যক্রম বন্ধ করে দেয় এবং ১৯শ শতকের শুরুতেই বিলুপ্ত হয় কোম্পানিটি।   কার্যক্রম  ব্যাংকটি একটি বেসরকারি প্রতিষ্ঠান ছিল, যা মূলত আমানত গ্রহণ করত এবং কিছু বিল ইস্যু করেছিল, যার মধ্যে সেনাবাহিনীর বিল অন্যতম। একটি ৫ শিলিং মূল্যের বিল বর্তমানে ব্যাংক অব কানাডার ন্যাশনাল কারেন্সি কালেকশনে সংরক্ষিত আছে।   উত্তরাধিকার  জন রিচার্ডসন ও জন ফোরসাইথ পরে ১৮১৭ সালে ব্যাংক অব মন্ট্রিয়াল প্রতিষ্ঠা করেন, যা পরবর্তীতে কানাডার একটি প্রধান আর্থিক প্রতিষ্ঠান হয়ে ওঠে।   আরও দেখুন   কানাডার ব্যাংকিং ব্যবস্থা   সূত্র   বিষয়শ্রেণী:কানাডার ব্যাংক বিষয়শ্রেণী:১৮শ শতাব্দীতে ব্রিটিশ সাম্রাজ্যে প্রতিষ্ঠিত বিষয়শ্রেণী:১৭৯২-এ কানাডায় প্রতিষ্ঠিত বিষয়শ্রেণী:কেবেকের বিলুপ্ত কোম্পানি বিষয়শ্রেণী:কেবেকের ভবন ও স্থাপনা বিষয়শ্রেণী:১৭৯২-এ প্রতিষ্ঠিত ব্যাংক
ফাঁকা শব্দবিন্যাস  {{Infobox chess biography |name        = |image       = |caption     = |birthname   = |nickname    = |country     = |birth_date  = |birth_place = |death_date  = |death_place = |title       = |worldchampion = |womensworldchampion = |ICCFworldchampion = |rating      = |peakrating  = |ranking     = |peakranking = |FideID      = }}   ব্যবহার উদাহরণ   {{Infobox chess biography |name        = Alexander Morozevich |image       = Alexander_Morozevich_grandmaster.jpg |caption     = |birthname   = Alexander Sergeyevich Morozevich |country     = [[Russia]] |birth_date  = {{birth date and age|1977|7|18}} |birth_place = [[Moscow]], Russia |death_date  = |death_place = |title       = [[Grandmaster (chess)|Grandmaster]] |worldchampion = |womensworldchampion = |ICCFworldchampion = |rating      = 2758 |peakrating  = 2788 (July 2008) |ranking     = No. 12 (September 2012) |peakranking = No. 2 (July 2008) }} or alternatively by using the 'FideID' parameter (which uses automatically updated 'rating' data):  {{Infobox chess biography |name        = Alexander Morozevich |image       = Alexander_Morozevich_grandmaster.jpg |caption     = |birthname   = Alexander Sergeyevich Morozevich |country     = [[Russia]] |birth_date  = {{birth date and age|1977|7|18}} |birth_place = [[Moscow]], Russia |death_date  = |death_place = |title       = [[Grandmaster (chess)|Grandmaster]] |worldchampion = |womensworldchampion = |ICCFworldchampion = |rating      = <br /><small>(No. 4 on the April 2007 FIDE ratings list)</small> |peakrating  = 2762 (April 2007) |FideID      = 4116992 }}  বিষয়শ্রেণী:দাবা তথ্যছক টেমপ্লেট দাবারু
২৫শে এপ্রিল, ২০০৮আন্তর্জাতিক  লক্ষ্য পরমাণু চুক্তি, ইরান প্রশ্নে নবম মার্কিন বিদেশ দফতরের কর্মকর্তা রিচার্ড বাউচার  শ্রীলংকার গৃহযুদ্ধ: রাজধানী কলম্বোর নিকটে একটি বাসে বোমা বিস্ফোরিত হয়ে অন্তত ২৪ জন নিহত হয়েছে। (বিবিসি)  কর ফাঁকি দেয়ার অভিযোগে অভিনেতা "ওয়েসলি স্নাইপ্‌স" কে তিন বছরের কারাদণ্ড দেয়া হয়েছে। (নিউ ইয়র্ক টাইম্‌স)  মার্কিন যুক্তরাষ্ট্রের একটি সামরিক ভেসেল পারস্য উপসাগরে দুটি ইরানি নৌকার সামনে সতর্কতামূলক বোমা নিক্ষেপের মাধ্যমে নৌকা দুটিকে চলে যেতে বাধ্য করেছে। (এমএসএনবিসি)  বাংলাদেশ ও পশ্চিমবঙ্গ প্রসঙ্গ  ত্রিপুরায় আবার বার্ড ফ্লু ছড়িয়ে পড়েছে। নিধন অভিযান শুরু হয়েছে।  শ্রীনগরে বন্ধ করে দেওয়া হলো চার পাকিস্তানি টেলিভিশন চ্যানেল।  চীনের পররাষ্ট্র মন্ত্রী ইয়াং জিয়েচি দুই দিনের বাংলাদেশ সফর শেষে দেশে প্রত্যাবর্তন করেন। যাওয়ার পূর্বে জিয়া আন্তর্জাতিক বিমান বন্দরে বলেন, চীন পরমাণু বিদ্যুৎকেন্দ্র স্থাপনে বাংলাদেশকে সাহায্য করতে আগ্রহী।
বান্সাতার খেদা () ভারতের মধ্য প্রদেশ রাজ্যের দামোহ জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বান্সাতার খেদা শহরের জনসংখ্যা হল ৫০৩২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে বান্সাতার খেদা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
সুসীম মৌর্য ছিলেন প্রাচীন ভারতের মৌর্য সাম্রাজ্যের যুবরাজ এবং জ্যেষ্ঠ পুত্র, এবং দ্বিতীয় মৌর্য সম্রাট বিন্দুসারের উত্তরাধিকারী। তিনি তার পিতার সিংহাসনের জন্য পরবর্তী সারিতে ছিলেন, কিন্তু তার ছোট সৎ ভাই অশোকের সাথে উত্তরাধিকার সংঘাতে নিহত হন এবং অশোক শেষ পর্যন্ত তৃতীয় মৌর্য সম্রাট হিসেবে বিন্দুসারের স্থলাভিষিক্ত হন।   জন্ম ও পরিবার  সুসীম ছিলেন দ্বিতীয় মৌর্য সম্রাট বিন্দুসারের জ্যেষ্ঠ পুত্র। সুসীম শুধু রাজকুমারই ছিলেন না, অশোকের মা সাধারণ ঘরে জন্ম নেয়া সুভদ্রঙ্গীর বিপরীতে তার মা চারুমিত্রা ছিলেন একজন রাজকন্যা।   জীবন  সুসীম বিন্দুসার হতে তার প্রধান রাণী চারুমিত্রার গর্ভে জন্মগ্রহণ করেন। অশোকসহ তাঁর বেশ কয়েকটি ছোট সৎ-ভাই ছিল, যারা বিন্দুসারের দ্বিতীয় স্ত্রী সুভদ্রঙ্গীর ঘরে জন্মেছিলেন। সুসীম যুদ্ধ ও রাষ্ট্রীয় শিল্পকলায় সুশিক্ষিত ও প্রশিক্ষিত ছিলেন। তিনি একজন দক্ষ তীরন্দাজ ও ঘোড়সওয়ারও ছিলেন।  ২৭০ খ্রিস্টপূর্বাব্দে বিন্দুসার অসুস্থ হয়ে পড়লে, সুসীম সিংহাসনের স্পষ্ট উত্তরাধিকারী ছিলেন। যাইহোক, অশোক সেনাবাহিনী এবং জনগণের মধ্যে জনপ্রিয় ব্যক্তিত্ব ছিলেন। এমনকি অশোকরের প্রতি বিন্দুসারের মুখ্যমন্ত্রী রাধাগুপ্তের সমর্থনও ছিল।  বিন্দুসারের মৃত্যুর পর সুসীম ও অশোকের মধ্যে উত্তরাধিকার বিবাদ শুরু হয়। অশোক সুসীমের বাহিনীকে পরাজিত করে নিজের জন্য সিংহাসন দাবি করতে সক্ষম হন। সুসীম যুদ্ধে নিহত হন।  সুসীমের মৃত্যু ছিল মৌর্য সাম্রাজ্যের ইতিহাসে একটি বড় বাঁক। অশোক ভারতীয় ইতিহাসের সর্বশ্রেষ্ঠ সম্রাটদের একজন হয়ে উঠেছিলেন। তিনি বৌদ্ধধর্মের প্রচার এবং শান্তি ও অহিংসা প্রচারের জন্য তার প্রচেষ্টার জন্য সর্বাধিক পরিচিতি লাভ করেন।   সাংস্কৃতিক চিত্রায়ন    অজিত কুমার ২০০১ সালের বলিউড চলচ্চিত্র অশোকাতে সুসীমের চরিত্রে অভিনয় করেছিলেন।  অঙ্কিত অরোরা ঐতিহাসিক নাটক সিরিজ চক্রবর্তী অশোক সম্রাটে সুসীমের ভূমিকায় অভিনয় করেছেন।  তরুণ সুসীমের ভূমিকায় অভিনয় করেছেন সুমেধ মুদগালকার ।   তথ্যসূত্র   বিষয়শ্রেণী:মৌর্য রাজবংশ বিষয়শ্রেণী:উৎসবিহীন তথ্যসহ সকল নিবন্ধ
শাহজালাল জামেয়া ইসলামিয়া কামিল এমএ মাদ্রাসা বাংলাদেশের সিলেট জেলার অন্যতম আলিয়া মাদ্রাসা। মাদ্রাসাটি সদর উপজেলার পাঠানঢুলা নামক স্থানে অবস্থিত। এটি স্থানীয় আলেমদের দ্বারা ১৯৮৪ সালে প্রতিষ্ঠিত হয়েছিলো, মাদ্রাসাটিতে বর্তমানে আলিয়া মাদ্রাসার সর্বোচ্চ স্তর কামিল পর্যন্ত পাঠদান করা হয়। ২০১৬ সালের পর থেকে এটি ইসলামি আরবি বিশ্ববিদ্যালয়ের অধিভুক্ত রয়েছে। এবং মাদ্রাসার দাখিল ও আলিম শ্রেণীর জন্য বাংলাদেশ মাদ্রাসা শিক্ষাবোর্ডের অধিনে রয়েছে। মাদ্রাসার বর্তমান অধ্যক্ষের নাম মাওলানা লুৎফুর রহমান হুমায়দী।   ইতিহাস  মাদ্রাসাটি ১৯৮৪ সালে সিলেট শহরে ইসলামি শিক্ষার বিস্তার ঘটানোর জন্য স্থানীয় আলেম ও সাধারণ মুসলিম কর্তৃক প্রতিষ্ঠিত হয়। এরপর ধীরে ধীরে মাদ্রাসার শিক্ষার্থী সংখ্যা বৃদ্ধি পেলে, মাদ্রাসার দাখিল শ্রেণী ও পরিবর্ততে আলিম শ্রেণী সরকার থেকে অনুমতি পায়। এরপরে মাদ্রাসাটি ফাজিল ও কামিল শ্রেণীতে পাঠদান শুরু করে। এটি ২০০৬ সালে ফাজিল ও কামিল শ্রেণীতে উচ্চতর মানের জন্য কুষ্টিয়া ইসলামী বিশ্ববিদ্যালয়ের অধিভুক্তি লাভ করে। তবে ২০১৬ সালে ইসলামি আরবি বিশ্ববিদ্যালয় প্রতিষ্ঠিত হলে, মাদ্রাসাটি সেখানে স্থানান্তরিত হয়।   শিক্ষা কার্যক্রম  মাদ্রাসাটি দাখিল ও আলিম শ্রেণীর পরীক্ষায় ফলাফলে জেলার অন্যতম ভালো ফলাফল করে থাকে। এই মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা বিদ্যমান রয়েছে। এবং ফাজিল ও কামিল শ্রেণীতে কিছু বিভাগে অনার্স কোর্স চালু আছে। এই মাদ্রাসার বহু শিক্ষার্থীরা দেশের বিভিন্ন বিশ্ববিদ্যালয়ে উচ্চ শিক্ষার সুযোগ পেয়ে থাকে। এই মাদ্রাসার ফাজিল ও কামিল শ্রেণীতে আল-কুরআন ও আল হাদিস বিষয়ে অনার্স কোর্স চালু আছে।   সুযোগ-সুবিধা  সিলেট বিভাগীয় শহরে অবস্থিত এই মাদ্রাসা আধুনিক সকল সুযোগ সুবিধা সম্পন্ন একটি মাদ্রাসা। শিক্ষার্থীদের সব ধরনের সুযোগ সুবিধা রয়েছে এই মাদ্রাসায়। বিশাল আকারের খেলার মাঠ, পড়াশোনার জন্য লাইব্রেরী, গবেষণাগার, বিতর্ক আয়োজনের জন্য ডিবেটিং সোসাইটি রয়েছে। এছাড়া মেয়েদের জন্য কমন রুম ও অভ্যন্তরীণ সময় কাটানোর জন্য খেলাধুলার সুযোগ রয়েছে।   গ্রন্থাগার  মাদ্রাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদ্রাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদ্রাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে।   বিজ্ঞানাগার  মাদ্রাসার বিজ্ঞান বিভাগের ছাত্রদের গবেষণা ও ল্যাব ক্লাস করার জন্য মাদ্রাসায় উন্নতমানের বিজ্ঞানানার প্রতিষ্ঠা করা হয়েছে। এখানে ছাত্ররা পাঠদান সময়ে ও অবসর সময়ে গবেষণা ও পরীক্ষা-নিরীক্ষা করতে পারে।   তথ্যসূত্র   বিষয়শ্রেণী:বাংলাদেশের কামিল মাদ্রাসা বিষয়শ্রেণী:সিলেট জেলার আলিয়া মাদ্রাসা বিষয়শ্রেণী:শাহ জালালের নামাঙ্কিত স্মারক বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সিলেট সদর উপজেলা